Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: szolgálhasson. Mindezt egyértelmûen megerõsíti az AB 30/1992. (V. 26.) határozatának indokolása, amely szerint
Paragraph Index: 1381

szolgálhasson. Mindezt egyértelmûen megerõsíti az AB 30/1992. (V. 26.) határozatának indokolása, amely szerint „…a közösségek méltósága a véleménynyilvánítási szabadság alkotmányos korlátja lehet. Nem zárja ki tehát a határozat azt, hogy errõl a törvényhozó akár a gyûlöletre uszítás tényállásán túlmenõ büntetõjogi védelemmel is gondoskodjék. A közösségek méltóságának hatékony védelmére azonban más jogi eszköz, például a nem vagyoni kártérítés alkalmazási lehetõségeinek bõvítése is alkalmas.” 5. Javaslat egy büntetõ, illetve szabálysértési tényállásra Az AB fentebb idézett megállapítása egyben kijelöli azt a jogági kört, ahol a közösségek méltóságát sértõ támadások szankcionálása tekintetében érdemes gondolatcserét kezdeményeznünk. A becsületvédelmi szabályozás terepét tehát ebben a tekintetben továbbra is a „szankciós” jogok” (büntetõ- és szabálysértési jog), illetve a Ptk.-nak a személyhez fûzõdõ jogokat érintõ rendelkezései jelentenék. A jogalkotónak ilyenkor el lehetne gondolkodni egy olyan önálló – a büntetõpolitikai szempontok mérlegelése alapján büntetõ, illetve szabálysértési – tényálláson, amelynek egyik lehetséges szövegváltozatát az alábbiakban adjuk meg, tudatosan felvállalva, hogy az ilyen módon védendõ közösségek körének meghatározása kifejezetten kisebbségi jogi megközelítésbõl történik, így természetesen bõvíthetõ, illetve a jogvédelemben részesítendõ társadalmi csoportok meghatározása is pontosítható, kiegészíthetõ. Szövegjavaslatunk a következõ: „A közméltóság megsértése

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes